
Konkursi väljakuulutamine 
Narva Muuseumi direktori 
vaba ametikoha täitmiseks
1. Asjaolud ja menetluse käik

Narva Muuseum on Narva linna kohalik omavalitsusasutus ja allub Narva linnavalitsusele. Narva Muuseumi tööd juhib direktor, kes vastavalt Narva Muuseumi Põhimääruse punktile 9.1 määratakse ametisse konkursi alusel. Narva Muuseumi direktori Andres Toode töölepingu tähtaeg lõppeb 09.02.2009. Seoses sellega on vaja kuulutada välja konkurss Narva Muuseumi direktori ametikoha täitmiseks.
2.Õiguslikud alused

Vastavalt Narva Muuseumi Põhimääruse punktile 9.1 määratakse Narva Muuseumi direktor ametisse konkursi alusel.
Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu linnavolikogu pädevusse.
3.Otsus

3.1.Kuulutada välja konkurss Narva Muuseumi direktori ametikoha täitmiseks.

3.2.Kinnitada Narva Muuseumi direktori ametikoha täitmiseks korraldatava konkursi kuulutamise ja läbiviimise tingimused alljärgnevalt:

Üldsätted

1.Konkursi kuulutab välja Narva  Linnavalitsus.

Konkursiteade ja dokumentide esitamine
2.Konkursiteade avaldatakse ajalehtedes Postimees, Põhjarannik ja Gorod vähemalt kaks nädalat enne konkursi toimumist.

3.Ajalehes avaldatav konkursiteade peab sisaldama järgmisi andmeid:

- ametiasutuse ja konkursi korras täidetava ametikoha nimetus;

- kandidaadile esitatavad nõuded;

- avalduse esitamise tähtaeg ja koht;

- koos avaldusega esitatavate dokumentide loetelu.

4. Kandidaat esitab komisjonile järgmised dokumendid:

- kirjalik avaldus;
- CV;

- kõrgharidustunnistuse (diplomi) ärakiri;

- isikut tõendava dokumendi ärakiri;

- kirjalikult Narva Muuseumi tuleviku nägemus, järgneval  5 aastal;
- essee: miks ma tahan saada Narva Muuseumi direktoriks?
- nimekiri projektidest, mille ettevalmistamisel ja elluviimisel on kandidaat osalenud 

viimase 3 aasta jooksul.
5. Konkursist saavad osa võtta isikud, kelle avaldus koos teiste konkursiteates avaldatud dokumentidega laekub komisjonile hiljemalt konkursiteates märgitud avalduse esitamise tähtajaks.
6. Dokumendid võib kandidaat saata posti teel või tuua isiklikult konkursiteadaandes avaldatud komisjoni aadressil. Avaldused, mis on postitatud hiljemalt konkursiteadaandes määratud tähtaja viimasel päeval (postitempli kuupäev), kuid saabuvad posti teel pärast väljakuulutatud tähtaja möödumist, loetakse tähtajaliselt esitatuks.

7. Kõik saabunud avaldused registreeritakse Narva Linnakantseleis.

Konkursi läbiviija ja konkursi läbiviimine

8. Komisjoni töövorm on koosolek. Komisjon on otsustusvõimeline, kui koosolekust võtab osa komisjoni esimees ja vähemalt pooled liikmetest.

9. Komisjon võtab otsuseid vastu avalikul hääletamisel poolthäälteenamusega. Häälte võrdse jagunemise korral on otsustavaks komisjoni esimehe hääl.

10. Komisjoni koosolekud protokollitakse ning protokollile kirjutavad alla koosoleku juhataja ja protokollija.

11. Kandidaatide hindamiseks korraldab komisjon dokumendivooru ja vestlusvooru.

12.Dokumendivoorus hinnatakse kandidaate esitatud dokumentide alusel. Dokumendivooru tulemusena kandidaat,  kas lubatakse edasi vestlusvooru, või mitte. Komisjonil on õigus mitte hinnata kandidaate, kes ei esitanud kõiki vajalikke dokumente.

13.Vestlusvooru mittepääsenud kandidaadile saadetakse kirjalik teade hiljemalt kolme tööpäeva jooksul pärast otsuse tegemise kuupäeva.

14.Vestlusvooru pääsenud kandidaadile saadetakse kolme tööpäeva jooksul pärast komisjoni koosolekut kirjalik teade, milles märgitakse vestlusele kutsumise täpne aeg ja koht arvestusega, et kandidaadid saaksid teate kätte vähemalt nädal aega enne vestluse toimumist.

15.Vestlusvoorus tutvustavad kandidaadid ennast lühidalt, seejärel esitavad konkursikomisjoni liikmed neile küsimusi.

16.Komisjonil on õigus vestlusvoorus osalenud kandidaatide nimed avalikustada.

17.Vestlusvoorus edukaks tunnistatud kandidaatide seast valib komisjon ühe kandidaadi.

18.Teistele kandidaatidele saadetakse vastav kirjalik teade kolme tööpäeva jooksul peale otsuse tegemise kuupäeva.

19.Kui konkursi tulemusena ei ole leitud ametikohale kandidaati, otsustab linnavalitsus, kas kuulutada välja uus konkurss või teha pakkumine mõnele teisele konkursil osalenud isikule.

20.Konkursi võib lugeda luhtunuks, kui selles osalemiseks ei esitatud ühtegi avaldust, samuti siis, kui komisjon loobus kandidaadi esitamisest ametikohale nimetamiseks.
3.3 Kinnitada ajutine konkursikomisjon järgmises koosseisus:

Tarmo Tammiste        - linnapea, komisjoni esimees

Jelena Torokvei          - abilinnapea

Ants Liimets
           - linnasekretär

Ljubov Fomina           - Narva Linnavalitsuse Kultuuriosakonna juhataja asetäitja 


             haridusalal juhataja ülesannetes               
Larissa Olenina          - Narva Linnavolikogu kultuuri- ja spordikomisjoni esimees

Merike Ivask             - Narva Muuseumi Teadusnõukogu esindaja

Svetlana Jakovleva    - Narva Muuseumi Majandusnõukogu esindaja

3.4 Kehtestada Narva Muuseumi direktori ametikoha konkursist osavõtjatele järgmised nõuded:
-kõrgem haridus;
-eesti, inglise ja vene keele oskus, kasuks tuleb veel mõne võõrkeele oskus (saksa, prantsuse, rootsi, soome jne);
- projektitöö kogemus (koostamine ja elluviimine);

- hea suhtlemisoskus. 
3.5 Konkursil osalejatel esitada vajalikud dokumendid hiljemalt 02.03.2009.a.

3.6 Narva Linnakantseleil avaldada konkursiteade ajalehtedes.

4. Rakendussätted

4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

